Szeptember 26.-án bejelentették, hogy Marcin Budkowski, aki addig az FIA technikai igazgatója volt, elhagyja a szervezetet. Néhány nappal később a lengyel mérnök a Renault-hoz került, ez pedig rengeteg vitát váltott ki, hiszen rengeteg információval rendelkezik a többi istállóról. Budkowski az ügyről nyilatkozott, illetve arról, hogy nem tervezte elhagyni az FIA-t.

„Minden pont jókor történt a „szakítás”. Kezdtem elveszteni a hitemet a munkámban, a Renault pedig egy kiváló projekt.”

Budkowski 2014 októberében csatlakozott az FIA-hoz, és mindig feljebb lépkedve a ranglétrán, végül technikai igazgató lett. Sokan benne látták Charlie Whiting és Jo Bauer utódját. Ehelyett azonban egy F1-es istállóhoz igazolt.

Még több F1 hír: Mercedes: Hamilton a kifutón, majd rock and roll a pályán

„Amikor az FIA-hoz mentem, csak ez járt a fejemben. Hosszú távra terveztem, de nem úgy sült el a dolog, mint szerettem volna.”

A lengyel elmondta, nem akarta elhagyni az FIA-t. Budkowski már az FIA előtt is aktív volt az F1-ben, hiszen Alain Prost csapatánál, 2001-ben az aerodinamikáért felelt, majd menedzseri posztot töltött be a Ferrarinál és a McLarennél.

A Renault-hoz igazolása nem ment egyszerűen, a stratégiai csoport tagja levelet írtak Jean Todtnak és a Liberty Mediának, melyben kifejezték az aggodalmukat, hiszen az FIA technikai igazgatójaként Budkowskinak hozzáférése volt minden istálló technikai adataihoz, a csapatok pedig féltek, hogy ez előnyhöz juttathatja a Renault-t. Végül 3 hónapra tiltották el a munkától.

„Kissé meglepett a nagy vita, szerintem túlságosan felfújták az egészet.”

Hogy kicsit lehűtsék a kedélyeket, az FIA és a Renault megegyezett, hogy Budkowski csak 2018. április 1.-én áll munkába.

„Áprilisiban álltam munkába, az előtte levő 3 hónapot pedig Viryben töltöttem, hogy jobban megismerjem a csapatot.” – mondta a lengyel.

Budkowski a francia istállónál az operatív és a technikai feladatokért felel.

„A technikai és az operatív feladatokért is én felelek, hozzám érkeznek be a jelentések, sőt, az emberi erőforrásoké is. A többi részleg jelentései pedig a csapatfőnökhöz, Cyril Abiteboulhoz mennek.”

A lengyel méltatta a csapat kohézióját is.

„Enstone kiváló. A csapatnak különleges történelme van, sokat megéltek együtt. A mag már a lotusos időkben is itt volt.”

Most komoly cél lebeg a Renault szeme előtt: vissza akarják juttatni a gárdát az élmezőnybe. Ez a nagy projekt egy nagy nevet már bevonzott, név szerint Daniel Ricciardót. Budkowski nagyon izgatott a projekt miatt.

„Nagyon izgatott vagyok, segíteni akarok a csapat újjáépítésében. Sok kihívás vár ránk, például a költségvetési sapka bevezetése. Viszont a 2021-es szabályváltoztatások pont jó időben érkeznek a mi szempontunkból. Készen állok rá, hogy a top-3-ban harcoljunk, hiszen ez a célunk.” – zárta Budkowski.